1. Мәҡәлдең дауамын яҙығыҙ: *Белдең бер һүҙ...*

**Яуап:** Белдең бер һүҙ,белмәһәң илле һүҙ.

1. Телмәр эшмәкәрлегенең дүрт төрөн һанап китегеҙ?

**Яуап:** Уҡыу, яҙыу,тыңлау, һөйләү.

1. Аҫтына һыҙылған һүҙҙәр ниндәй ҡатламға инә?

*Ғилемлелек* ***– даръялыр,***

*Ҙур* ***рыялыҡ*** *булмаһа;*

*Аҡыллы әҙәм –* ***олуғтыр,***

*Асыуы артыҡ булмаһа. (Аҡмулла)*

**Яуап:** Архаизмдар.

1. *Йөрәгем –* ***ҡәберлек минең:***

*Унда үткәндәр илай.*

*Йөрәгем –* ***сәңгелдәк минең:***

*Унда киләсәк даулай. (Р.Ғарипов)* Билдәләнгән һүҙҙәр шиғырҙа нимә булып килә?

**Яуап:** *антитеза;*

1. *Йырлай алмам һинең йәмдәреңде,*

*Йәшәй алмам йырһыҙ, моғайын.*

*Сағылыңда үҫкән сихри моңло*

*Бер ҡурайың ғына булайым.* (Р.Сафин) Ҡылымдарҙы табып, затын билдәләгеҙ.

**Яуап:** *Алмам,үҫкән – 1 зат*

1. Һөйләмдәге эйәреүсе киҫәктәр менән эйәртеүсе киҫәктәрҙең, шулай уҡ эйәрсән һөйләм менән баш һөйләмдең бәйләнешен белдереүсе ярҙамлыҡ һүҙҙәр нисек атала?

**Яуап:** *Бәйләүестәр* тип атала.

1. Тыныш билдәләрен ҡуйығыҙ, аңлатығыҙ: *ғилем ҡош аҡыл ҡанат.*

**Яуап:** *Ғилем – ҡош, аҡыл – ҡанат.*

1. *Болон сәскәләрен һыйпап үтәм,*

*Ҡапыл күрәм:алда балтырған.*

*Шул үләндең исемен әллә нимә*

*Йөрәгемә уйып ҡалдырған. (Р.Бикбаев)* алмаштарҙы табып төрөн билдәләгеҙ.

**Яуап:** *Шул*– күрһәтеү алмашы,

*Әллә нимә* – билдәһеҙлек алмашы.

1. Шиғырҙа ни өсөн йәйәләр ҡулланылған, дөрөҫ яуап яҙырға.

*Ҡарайым, ситән артында*

*Ҡыҙ мине шәйләп тора.*

*(Бындағы ғәҙәт буйынса,*

*Көнбағыш сәйнәп тора)* (М. Кәрим).

**Яуап:** *Инеш* һөйләм.

1. ***Көнөн****яуа,* ***төнөн*** *яуа,*

*Аҙна яуа бер тоташтан,*

*Әйтерһең, күк ҡолаған да,*

***Һауа*** *менән* ***ер*** *тоташҡан* (М. Кәрим).

Аҫтына һыҙылған һүҙҙәр нисек атала?

**Яуап:** Антонимдар тип атала.

1. *Муйыллыҡ. Эргәлә генә күҙ йәшеләй таҙа һыулы йылға. Бейек кенә ҡая. Һөҙәк яр.* Бирелгән һөйләмдәр составы буйынса ниндәй?

***Яуап:*** *Бер составлы атама һөйләм.*

1. – Йә инде, Хөсәйен ағай өйҙә юҡ саҡта, **һыйыныр** мөйөш тапмай, бер яҡты ҡарашҡа, йылы һүҙгә зар-интизар булып, бәләкәй генә башын ҡайҙа тығырға белмәй йөрөгән ошо малайҙы йәлләп, эсем боша, йөрәгем **яна торғайны**, – ти был (Әнүр Вахитов). Һөйләмдәге аҫтына һыҙылған һүҙҙәр ниндәй һүҙ төркөмөнән килгән?

**Яуап:** *һыйыныр* – ҡылым: киләсәк заман сифат ҡылымы;

*яна торғайны* - ҡылым: үткән заман сифат ҡылымы

1. Өмөтләнәм зәңгәр һауаларҙан,

Өмөтләнәм зәңгәр күктәрҙән,

Өмөтләнәм бөгөн аҙҙан ғына,

Өмөтләнәм һәр саҡ тын кистәрҙән,

Өмөтләнәм яҡты таңдарҙан,

Өмөтләнәм ғорур имәндәрҙән,

Өмөтләнәм нескә талдарҙан (И.Кинйәбулатов). сифаттарҙы табығыҙ, мәғәнәләрен аңлатығыҙ.

**Яуап:** *Зәңгәр,нескә –* сифат булып килә

1. Йомаҡтарҙың яуаптарын яҙығыҙ:

А)Өфөнөң уртаһында нимә тора?.

Б) Дәрес аҙағы ни менән бөтә?

В) Йылғала өс өйрәк менән дүрт ҡаҙ йөҙөп йөрөй ине. Уларға биш тауыҡ һәм ике әтәс ҡушылды. Йылғала бөтәһе нисә ҡош йөҙә?

**Яуап*:*** *а) Ф* хәрефе тора.

Б) Ҡыңғырау шалтырыуы менән.

В) Йылғала бөтәһе ете ҡош йөҙөп йөрөй.

15. ***Унлап, һигеҙләп*** һандарының төрөн билдәләгеҙ?

**Яуап:** *Сама һандары.*

1. Биш ***баш*** умарта, ете ***дана*** китап. Билдәләнгән һүҙҙәр нисек атала?

**Яуап***: Нумератив* һүҙҙәртип атала.

1. ***Яңыса, һинеңсә, айыуҙай, йәйен*** һүҙҙәре ниндәй һүҙ төркөмгә ҡарай?

**Яуап*:*** *Рәүеш* һүҙ төркөмөнә ҡарай.

18. ***"Ҡурайҡайым еңел, көйө ауыр”***тигәнде һеҙ нисек аңлайһығыҙ?

**Яуап:** ҡурай моңо медитатив көскә эйә, унда тәбиғәт тауыштары һалынған: ҡоштар һайрауы, ел һыҙғырыуы, буран ыжғырыуы.

19. *Төҙөлөшө һәм мәғәнәһе яғынан ойошҡан, нығынған, телмәрҙә әҙер килеш ҡулланыла торған хис-тойғо биҙәкле, образлы һүҙбәйләнештәр. Улар кәмендә ике һүҙҙән тора, бер төшөнсәне белдерә* **нимә тип атала?**

**Яуап:** *Фразеологик* берәмектәр тип атала.

20. *Айыу майы һөртөү* – мәғәнәһен аңлатығыҙ

Яуап: *Урлау* тигәнде аңлата.